Source: http://www.legex.ro/Hotararea-1044-2018-161724.aspx
Timestamp: 2019-05-24 01:05:32+00:00

Document:
Hotărârea 1044/2018 | Legislatie gratuita
Hotărârea Nr.1044 din 13.11.2018
pentru modificarea şi completarea Regulamentului privind numirea, continuarea activităţii şi revocarea procurorilor cu funcţii de execuţie din cadrul Secţiei pentru investigarea infracţiunilor din justiţie, aprobat prin Hotărârea Plenului Consiliului Superior al Magistraturii nr. 911/2018
ACT PUBLICAT ÎN MONITORUL OFICIAL NR. 978 din 19 noiembrie 2018
Având în vedere dispoziţiile art. 885 alin. (5) şi (12) din Legea nr. 304/2004 privind organizarea judiciară, republicată, cu modificările şi completările ulterioare, şi ale art. 38 alin. (1) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare,în temeiul prevederilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 317/2004, republicată, cu modificările şi completările ulterioare,Plenul Consiliului Superior al Magistraturii hotărăşte: Articolul IRegulamentul privind numirea, continuarea activităţii şi revocarea procurorilor cu funcţii de execuţie din cadrul Secţiei pentru investigarea infracţiunilor din justiţie, aprobat prin Hotărârea Plenului Consiliului Superior al Magistraturii nr. 911/2018, publicată în Monitorul Oficial al României, Partea I, nr. 812 din 21 septembrie 2018, se modifică şi se completează după cum urmează: 1. După articolul 7 se introduce un nou articol, articolul 71, cu următorul cuprins: Articolul 71
(1) Comisia de concurs pentru proba constând în susţinerea unui interviu este formată din:a)3 membri judecători, care fac parte din Secţia pentru judecători şi au funcţionat la o instanţă de grad de cel puţin curte de apel, desemnaţi de Secţia pentru judecători; b)un membru procuror, care face parte din Secţia pentru procurori şi a funcţionat la un parchet de grad de cel puţin parchet de pe lângă curtea de apel, desemnat de Secţia pentru procurori; c)procurorul-şef secţie.
(2) Comisia de concurs pentru proba constând în susţinerea unui interviu îşi desemnează un preşedinte dintre membrii acesteia.
(3) În componenţa comisiei, fiecare secţie îşi desemnează şi câte un supleant care îl va înlocui de drept, în ordinea stabilită prin hotărârea secţiei corespunzătoare, pe acel membru al comisiei care, din motive întemeiate, nu îşi poate exercita atribuţiile. Înlocuirea se efectuează de preşedintele comisiei.
(4) Desemnarea membrilor comisiei are loc cu cel puţin 10 zile înaintea datei de susţinere a concursului. 2. La articolul 17, alineatele (1) şi (4) se modifică şi vor avea următorul cuprins: Articolul 17
(1) Candidaţii declaraţi admişi în urma verificării actelor profesionale şi a activităţii din ultimii 5 ani de activitate vor susţine un interviu în faţa comisiei de concurs prevăzute la art. 71, careva urmări verificarea pregătirii profesionale, a capacităţii de a lua decizii şi de a-şi asuma răspunderea, rezistenţa la stres, existenţa unei conduite morale ireproşabile, precum şi alte calităţi specifice. La interviu participă şi un psiholog, care poate pune întrebări candidaţilor. Interviul este transmis în direct pe pagina de internet a Consiliului Superior al Magistraturii......... ................ ................ ................ ........ .........
(4) Punctajul maxim total ce poate fi atribuit de fiecare membru al comisiei de concurs ca urmare a interviului este de 60 de puncte. 3. La articolul 17, alineatul (5) se abrogă. 4. La articolul 17, alineatul (6) se modifică şi va avea următorul cuprins:
(6) Punctajul obţinut de fiecare candidat la proba interviului este media aritmetică a punctajelor acordate de fiecare dintre membrii comisiei de concurs. 5. La articolul 18, alineatul (2) se modifică şi va avea următorul cuprins:
(2) Înregistrările se arhivează pe pagina de internet a Consiliului Superior al Magistraturii. Articolul II Prezenta hotărâre se publică în Monitorul Oficial al României, Partea I.Preşedintele Consiliului Superior al Magistraturii,judecător Simona Camelia Marcu
COMENTARII la Hotărârea 1044/2018
Momentan nu exista niciun comentariu la Hotărârea 1044 din 2018
Alte acte pe aceeaşi temă cu Hotărârea 1044/2018

References: articolul 7
 articolul 71
 Articolul 71
 articolul 17
 Articolul 17
 articolul 17
 articolul 17
 articolul 18